Alejandro García Padilla
Alejandro Javier García Padilla (rođen 3. augusta 1971) političar je iz Portorika i bivši guverner Portorika. Prije nego što je izabran za guvernera, García Padilla je vršio brojne političke funkcije u političkom životu Portorika, prvo kao sekretar za brigu o potrošačima, zatim je ušao u 24. saziv Senata Portorika, a postao je i predsjednik Narodne demokratske stranke (Popular Democratic Party). Na nacionalnom nivou García Padilla je član Demokratske stranke SAD. Kao guverner, svoje zakonodavne i izvršne funkcije dijelio je sa 25. sazivom Senata i 29. sazivom Zastupničkog doma Portorika, a u oba doma parlamenta njegova stranka je imala većinu.